שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

הסרט **עץ לימון**, בבימויו של ערן ריקליס, עוסק בסכסוך הישראלי-פלסטיני, תוך התמקדות במאבקה של אלמנה פלסטינית נגד שר הביטחון, שגר בשכנות עמה, הרוצה להרוס את מטע עץ הלימון של משפחתה, הנמצא בסמוך לגדר הביטחון.

עלילה
-----

שר הביטחון הישראלי, ישראל נבון (דורון תבורי), עובר לגור על גבול ישראל והגדה המערבית. כאשר מבנה הנמצא בצד הישראלי בסמוך לקו הביטחון. השירות החשאי הישראלי רואה במטע עצי הלימון של סלמה זידאן (היאם עבאס), אלמנה פלסטינית שמשפחתה טיפלה בשטח במשך דורות, איום לשר ואשתו. רשויות הביטחון מציבות עמדת שמירה וגדר תיל מסביב למטע וכן הוראה לעקור את עצי הלימון.

סלמה מרגישה מבודדת מכיוון שבנה עבר להתגורר בוושינגטון ובנותיה נשואות. זקן הכפר, אבו קמאל (מכרם ח'ורי), מייעץ לה להיכנע, אבל היא מחליטה לשכור עורך דין צעיר בשם זיאד דאוד (עלי סלימאן). הם לוקחים את טיעוניהם עד לבית המשפט העליון, בפני השופטת לבנת (ריקי חיות). מירה נבון (רונה ליפז-מיכאל), אשת השר, מזדהה עם סלמה. המקרה מקבל תשומת לב תקשורתית ומירה מעניקה ראיון בחדשות שבעלה מתחרט עליו. מירה מאמינה כי הצבא הישראלי הגיב בחומרה והיא גם שותפה לתחושת הבדידות של סלמה. יחסים סבוכים ולא לגמרי ברורים מתפתחים בין הנשים. כאשר בית המשפט מבטל את הפניה הפלסטינית, מירה עוברת דירה וחומת בטון נבנית בקרקע שבין סלמה ובית שר הביטחון. בסוף הסרט השוט האחרון מראה כי עצי הלימון נכרתו. הסרט צולם בפרדסי קיבוץ ניר אליהו.

קבלת הסרט
---------

הסרט יצא בישראל ב-27 במרץ 2008. וב-17 באפריל 2009 הוא יצא לקהל הבינלאומי בהפצת IFC Films. הסרט התקבל באופן חיובי בעולם. באתר "Rotten Tomatoes" הוענק לו ציון 91, והוא תואר כך:

> 
> קולנוע ישראלי חיובי ואישי המציע חזור מאופק ומעורר מחשבה של הבעיות בגדה המערבית.
> 
> 
> 
> 

### זכיות בפרסים

בפסטיבל הסרטים הבינלאומי בברלין, זכה ריקליס ב"פרס בחירת הקהל". בפרסי הקולנוע של אסיה פסיפיק, עבאס זכתה בפרס השחקנית הטובה ביותר, וריקליס ועראף זכו בפרס "התסריט הטוב ביותר". עראף וריקליס היו מועמדים לפרס "התסריט הטוב ביותר" בטקס פרסי הקולנוע האירופי, שבו עבאס הייתה מועמדת לפרס "השחקנית הטובה ביותר".

עבאס זכתה בפרס "השחקנית הטובה ביותר" מבין פרסי האקדמיה הישראלית לקולנוע על שם שייקה אופיר, וכן מטעם הסרט הועמדו: מיגל מרקין עבור העיצוב האמנותי הטוב ביותר, רונה דורון עבור עיצוב התלבושות הטוב ביותר, טובה אשר עבור העריכה הטובה ביותר, חביב שאדה עבור המוזיקה הטובה ביותר, גיל תורן ואשי מילוא עבור הפסקול הטוב ביותר, וערן ריקליס עבור הבימוי הטוב ביותר.

הצגה
----

הצגה המבוססת על הסרט, בבימויה של דדי ברון, הועלתה במרץ 2011 בתיאטרון של דיסלדורף. את המוזיקה להצגה כתב עומר קליין.

קישורים חיצוניים
----------------

* 

* אתר האינטרנט הרשמי של עץ לימון

* "עץ לימון", במסד הנתונים הקולנועיים IMDb (באנגלית)

* "עץ לימון", באתר נטפליקס

* "עץ לימון", באתר AllMovie (באנגלית)

* "עץ לימון", באתר Rotten Tomatoes (באנגלית)

* "עץ לימון", באתר Box Office Mojo (באנגלית)

* "עץ לימון", באתר ספר הקולנוע הישראלי

* "עץ לימון", באתר Metacritic (באנגלית)

* "עץ לימון", באתר אידיבי

* "עץ לימון", במסד הנתונים הקולנועיים KinoPoisk (ברוסית)

* "עץ לימון", במיזם "אישים" לתיעוד היצירה הישראלית
* אורי קליין, חישוף כושל, באתר הארץ, 31 במרץ 2008

הערות שוליים
------------

1. ↑  Holden, Stephen (17 באפריל 2009). "Movie Review - Lemon Tree". The New York Times. נבדק ב-2009-10-04. `{{cite web}}`:  (עזרה)
2. ↑  Jenkins, Mark (16 באפריל 2009). "Lemon Tree: Bitter And Sweet On Israel's Border". NPR. נבדק ב-2009-12-05. `{{cite web}}`:  (עזרה)
3. ↑  עץ לימון, באתר IMDb
4. ↑  עץ לימון יותר חמוץ ממתוק
5. ↑  עץ הלימון באתר Rotten Tomatoes.
6. ↑  Jones, Michael (16 בפברואר 2008). "Berlin: "Lemon Tree" wins Panorama Audience Award". Variety. ארכיון מ-2008-02-19. נבדק ב-2009-12-05. `{{cite web}}`:  (עזרה)
7. ↑  "Etz Limon - Awards". Internet Movie Database. נבדק ב-2009-12-05.